Stadfæstelse af byrettens dom i sag om ændring af bopæl fra far til mor, samt om samvær
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

ØSTRE LANDSRET
DOM

afsagt den 30. marts 2022

Sagen er behandlet for lukkede døre.

Sag BS-3234/2022
(1. afdeling)

Mor

mod

Far
(beskikket advokat Jacob Kiil)

Familieretten i København har den 12. januar 2022 afsagt dom i 1. instans (sag
BS-14884/2021).

Landsdommerne Peter Thønnings, Alex Puggaard og Mette Kjølby (kst.) har
deltaget i ankesagens afgørelse.

Påstande
Appellanten, Mor, har gentaget sin påstand for byretten om, at Barn, Født 2011,
skal have bopæl hos appellanten. Mor har endvidere gentaget sin påstand om
frifindelse over for indstævntes påstand om samvær, således at der fortsat er en
7/7-ordning.

Indstævnte, Far, har påstået dommen stadfæstet.

Far har fri proces under anken.

Forklaringer
Parterne har afgivet supplerende forklaring.



/

2

Mor har forklaret, at hun fastholder, at hun er mentalt rask, hvilket er
dokumenteret ved lægeerklæring. Hun har fortsat fuldtidsarbejde og bor samme
sted. Hun er ikke længere lægdommer, men hun er fortsat Stilling 4. Bør-nene
er i rigtig god trivsel, når de er hos hende. Børnene er ikke i trivsel hos Far,
fordi han er voldelig mod børnene. Hun har et stort netværk i form af både
familie og venner, der støtter hende. Hun ønsker, at der fortsat skal være en 7/7-
ordning, fordi det er børnenes ønske. Hun oplever store problemer med sin e-
Boks, og det har skadet hendes sag. Hun oplever, at Far ikke over-holder deres
aftaler om samvær, og det er gået ud over børnene. Hun mener ikke, at Far skal
tage børnene ud af skolen for at rejse til USA.

Far har forklaret, at han ikke længere bor sammen med sin kæreste. De er
fortsat sammen, men bor hver for sig. Det har givet noget mere ro. Han er blot
flyttet et par gader væk, så børnene går fortsat i samme skole. Samarbejdet med
Mor er fortsat dårligt. Han har gerne villet rejse til USA med børnene for at
deltage i et bryllup i hans familie, men han har ikke kunnet lave en aftale med
Mor om at bytte dage. Det er ikke lykkedes endnu. Han er også i dialog med
skolen om, hvor meget børnene kan tages ud af sko-len. Børnene vil have bedst
af at få mere tid hos ham, fordi det vil give mere stabilitet. Han oplever, at Mor
har psykiske udfordringer, og det går ud over børnene. Han har stabile forhold i
Danmark; han har fast job og venner, og han har søgt dansk statsborgerskab.

Landsrettens begrundelse og resultat
Af de grunde, der er anført af byretten, tiltræder landsretten, at det vil være
bedst for børnene, at de har samme bopæl.

Efter en samlet vurdering af sagens oplysninger, herunder parternes personlige
forhold, den børnefaglige undersøgelse samt parternes forklaringer, tiltræder
landsretten, at det vil være bedst for børnene på nuværende tidspunkt, at deres
samvær med Mor ændres som påstået af Far.

Landsretten stadfæster derfor familierettens dom.

THI KENDES FOR RET:

Familierettens dom stadfæstes.

Ingen af parterne betaler sagsomkostninger for landsretten til den anden part
eller til statskassen.



/